CELEX: 32011D0886
Language: da
Date: 2011-12-12 00:00:00
Title: 2011/886/EU: Rådets afgørelse af 12. december 2011 om den holdning, som Den Europæiske Union skal indtage i Det Blandede EØS-udvalg til en ændring af bilag IV (Energi) til EØS-aftalen

28.12.2011   
            
            
               DA
            
            
               Den Europæiske Unions Tidende
            
            
               L 344/31
            
         RÅDETS AFGØRELSE
   af 12. december 2011
   om den holdning, som Den Europæiske Union skal indtage i Det Blandede EØS-udvalg til en ændring af bilag IV (Energi) til EØS-aftalen
   (2011/886/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 114, stk. 1, artikel 192, stk. 1, og artikel 218, stk. 9,
   under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde (1), særlig artikel 1, stk. 3,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Bilag IV til aftalen om Det Europæiske Økonomiske Samarbejdsområde (2) (i det følgende »EØS-aftalen«) indeholder særlige bestemmelser og ordninger vedrørende energi.
            
         
               (2)
            
            
               Europa-Parlamentets og Rådets direktiv 2009/28/EF af 23. april 2009 om fremme af anvendelsen af energi fra vedvarende energikilder og om ændring og senere ophævelse af direktiv 2001/77/EF og 2003/30/EF (3) skal indarbejdes i EØS-aftalen.
            
         
               (3)
            
            
               Ved direktiv 2009/28/EF ophæves Europa-Parlamentets og Rådets direktiv 2001/77/EF af 27. september 2001 om fremme af elektricitet produceret fra vedvarende energikilder inden for det indre marked for elektricitet (4), der er indarbejdet i EØS-aftalen, og som derfor skal ophæves i henhold til EØS-aftalen.
            
         
               (4)
            
            
               Norges opfyldelse af målet for andelen af energi fra vedvarende energikilder i det udvidede endelige energiforbrug i 2020 skal ses i sammenhæng med en oprindelig høj andel af vedvarende energi i forhold til EU-medlemsstaterne og den usikkerhed, der er forbundet med udbud og efterspørgsel i kombinationen af vandkraftbaserede energiproduktionssystemer og et koldt klima —
            
         VEDTAGET DENNE AFGØRELSE:
   Artikel 1
   Den holdning, som Den Europæiske Union skal indtage i Det Blandede EØS-udvalg til en ændring af bilag IV (Energi) til EØS-aftalen, baseres på det udkast til Det Blandede EØS-udvalgs afgørelse, der er knyttet til nærværende afgørelse.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 12. december 2011.
      
         
            På Rådets vegne
         
         S. NOWAK
         
            Formand
         
      
   
   
      (1)  EFT L 305 af 30.11.1994, s. 6.
   
      (2)  EFT L 1 af 3.1.1994, s. 3.
   
      (3)  EUT L 140 af 5.6.2009, s. 16.
   
      (4)  EFT L 283 af 27.10.2001, s. 33.
   
      UDKAST
      DET BLANDEDE EØS-UDVALGS AFGØRELSE
      Nr. …
      af …
      om ændring af bilag IV (Energi) til EØS-aftalen
      DET BLANDEDE EØS-UDVALG HAR —
      under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende »aftalen«, særlig artikel 98, og
      ud fra følgende betragtninger:
      
                  (1)
               
               
                  Bilag IV til aftalen blev senest ændret ved Det Blandede EØS-udvalgs afgørelse nr. … af … (1).
               
            
                  (2)
               
               
                  Europa-Parlamentets og Rådets direktiv 2009/28/EF af 23. april 2009 om fremme af anvendelsen af energi fra vedvarende energikilder og om ændring og senere ophævelse af direktiv 2001/77/EF og 2003/30/EF (2) skal indarbejdes i aftalen.
               
            
                  (3)
               
               
                  Ved direktiv 2009/28/EF ophæves Europa-Parlamentets og Rådets direktiv 2001/77/EF (3), der er indarbejdet i aftalen, og som derfor skal ophæves i henhold til aftalen.
               
            
                  (4)
               
               
                  Norges opfyldelse af målet for andelen af energi fra vedvarende energikilder i det udvidede endelige energiforbrug i 2020 skal ses i sammenhæng med en oprindelig høj andel af vedvarende energi i forhold til EU-medlemsstaterne og den usikkerhed, der er forbundet med udbud og efterspørgsel i kombinationen af vandkraftbaserede energiproduktionssystemer og et koldt klima —
               
            VEDTAGET DENNE AFGØRELSE:
      Artikel 1
      I bilag IV til aftalen foretages følgende ændringer:
      
                  1)
               
               
                  punkt 19 (Europa-Parlamentets og Rådets direktiv 2001/77/EF) udgår med virkning fra den 1. januar 2012
               
            
                  2)
               
               
                  følgende indsættes efter punkt 40 (Kommissionens forordning (EU) nr. 774/2010):
                  
                              »41.
                           
                           
                              
                                 32009 L 0028: Europa-Parlamentets og Rådets direktiv 2009/28/EF af 23. april 2009 om fremme af anvendelsen af energi fra vedvarende energikilder og om ændring og senere ophævelse af direktiv 2001/77/EF og 2003/30/EF (EUT L 140 af 5.6.2009, s. 16).
                              Direktivets bestemmelser gælder i forbindelse med aftalen med følgende tilpasninger:
                              
                                          a)
                                       
                                       
                                          Dette direktiv gælder ikke for Liechtenstein.
                                       
                                    
                                          b)
                                       
                                       
                                          Artikel 3, stk. 1, gælder ikke for EFTA-staterne.
                                       
                                    
                                          c)
                                       
                                       
                                          I artikel 4, stk. 2, tilføjes følgende:
                                          »Norge og Island forelægger EFTA-Tilsynsmyndigheden deres nationale handlingsplaner for vedvarende energi senest seks måneder efter ikrafttrædelsen af Det Blandede EØS-udvalgs afgørelse nr. …, der indarbejder direktiv 2009/28/EF.«
                                       
                                    
                                          d)
                                       
                                       
                                          I artikel 22, stk. 1, tilføjes følgende:
                                          »Norge og Island forelægger Kommissionen en rapport om fremskridtene med hensyn til fremme og anvendelse af energi fra vedvarende energikilder senest den 31. december 2013 og hvert andet år derefter. Der kræves ikke flere rapporter efter den femte, der skal forelægges senest den 31. december 2021.«
                                       
                                    
                                          e)
                                       
                                       
                                          I del A i bilag I indsættes følgende:
                                          
                                                       
                                                   
                                                   
                                                      Andelen af energi fra vedvarende energikilder i det udvidede endelige energiforbrug i 2005 (S2005)
                                                   
                                                   
                                                      Mål for andelen af energi fra vedvarende energikilder i det udvidede endelige energiforbrug i 2020 (S2020)
                                                   
                                                
                                                      »Island
                                                   
                                                   
                                                      55,0 %
                                                   
                                                   
                                                      64 %
                                                   
                                                
                                                      Norge
                                                   
                                                   
                                                      58,2 %
                                                   
                                                   
                                                      67,5 %« «
                                                   
                                                
                                    
                        
            Artikel 2
      Den islandske og den norske udgave af direktiv 2009/28/EF, der offentliggøres i Den Europæiske Unions Tidendes EØS-tillæg, er autentiske.
      Artikel 3
      Denne afgørelse træder i kraft den …, forudsat at alle meddelelser er indgivet til Det Blandede EØS-udvalg (4), jf. aftalens artikel 103, stk. 1.
      Artikel 4
      Denne afgørelse offentliggøres i Den Europæiske Unions Tidendes EØS-afsnit og EØS-tillæg.
      
         Udfærdiget i Bruxelles, den …
         
            
               På Det Blandede EØS-udvalgs vegne
            
            
               Formand
            
            
               Sekretærer for Det Blandede EØS-udvalg
            
         
      
      
         (1)  EUT L ….
      
         (2)  EUT L 140 af 5.6.2009, s. 16.
      
         (3)  EFT L 283 af 27.10.2001, s. 33.
      
         (4)  [Ingen forfatningsmæssige krav angivet.] [Forfatningsmæssige krav angivet.]